﻿— 138 — 



Ce qui me faict vous prier affectueusement, Monsieur, de vouloir faire 

 bien peser ce faict aux dicts très-illustres princes, et combien qu'il n'y 

 ayt pour le présent espérance de paix: de nostre part, à cause des condi- 

 tions non recevables qui ont esté offertes par les dicts papistes , si est ce 

 que, d'autant que la fin et yssue de la guerre c'est la paix, et que ne pou- 

 vant tousjours durer, il faudra que finalment ils y soient réduits, soit par 

 nécessité , ou par autre occasion , et mesmes , si nous sommes tant soit peu 

 secourus , que vous moyennez selon votre prudence et dextérité assez co- 

 gneues vers les dicts très-illustres princes , que ce pendant ils veuillent bien 

 adviser aux seuretés qui nous seroient en ce cas nécessaires pour en estre 

 tous prests et bien d'accord ensemble, et pour y demeurer fermes et ré- 

 solus, lors qu'ils en seroient par nous requis, conjoingnans en cela leurs 

 conseils et moyens , et ayans tous , avec ceste occasion et pour une si bonne 

 lin , une vraye union et correspondence ensemble , qui les rendra tous 

 jours d'autant plus forts et redoubtés, qu'on les verra plus estroictement 

 lyés , tant du lyen de religion , que d'une ferme et saincte alliance , à laquelle 

 toutes aultres doivent estre postponées. 



Et pour le regard de la Majesté de la royne d'Angleterre, j'ay telle 

 cognoissance de son asseuré vouloir et saincte resolution , la quelle elle 

 a faicte paroistre, autant que princesse, dont nous ayons mémoire, par 

 plusieurs actes mémorables à la postérité pour la conservation, tant des 

 églises de son royaume , que de celles des royaumes voisins , sans y 

 rien espargner et sans espérance d'aucun proffit, ou recompense en ce 

 monde , se préparant au ciel un trésor plus précieux et durable; et d'autre 

 part, de voyr qu'elle a si cler entendement et solide jugement à preveoir 

 et entendre la conséquence des affaires et occurences qui se présentent , 

 et ce qui peut importer et au gênerai et à son parliculier, que je vous 

 puis asseurer qu'elle y entrera voluntiers, si elle en est requise; en quoy 

 il me semble qu'il fault moins regarder aux points d'honneur et d'Estat, 

 et de respect qu'on a de commencer à recercher ou estre recerché , qu'il 

 est bien certain (puis qu'il s'agit en cest faict principalement de la cause 

 de Dieu) que ceulx qui y seront les premiers et plus avant entrés et qui 

 auront prévenu et passé les autres à l'advancement de son oeuvre , de- 

 meureront en plus d'avantage et d'honneur. 



Au reste, Monsieur, par ce que par le gentilhomme que le dict 

 s r amiral , mon frère , m'a mandé vous avoir nagueres depesché exprès , 

 vous aurez entendu bien particulièrement les desseigns des messieurs les 

 Princes pour la continuation de ceste guerre et le chemin qu'ils pren- 

 nent, espérant vous approcher et estre secourus ce coup à besoing par 

 les dicts très-illustres princes, je ne m'estendray par la présente plus en 

 avant en ce propos , mais bien vous prieray me vouloir faire response 

 sur ce que dessus , et me tenir, le plus souvent que pourrez, adverty de 

 vos nouvelles, ensemble vouloir faire entier estât de moy, qui sur ce me 



